stanford-oval/wikipedia huggingface dataset:
הבחירות לרשויות המקומיות בישראל (2018)
עיריות ומועצות מקומיות > בני ברק

| הבחירות לראשות עיריית בני ברק(1) 30 באוקטובר 2018 |
| --- | --- | --- |
| אברהם קאהן | אברהם רובינשטיין | ניר אריאל |
| 8.03% | 82.39% | 9.58% |
| 6,193 קולות | 63,530 קולות | 7,383 קולות |
בהתמודדות על ראשות עיריית בני ברק זכה ברוב של 82% מהקולות הרב אברהם רובינשטיין, נציג "הרשימה התורתית המשותפת" (שמה המקומי של סיעת יהדות התורה) והחליף את קודמו בתפקיד, הרב חנוך זייברט שהוצב אחריו ברשימה בחלק מהסכם פנימי בתוך מרכיבי הרשימה. מולו התמודדו אריאל ניר מטעם רשימת יחד ואברהם קאהן מטעם רשימת בני תורה.
על 27 המקומות במועצת העיר בני ברק (עלייה מ-25 מושבים בבחירות הקודמות) התמודדו 6 רשימות: רשימת "הרשימה התורתית המרכזית" (ג) בראשות הרב אברהם רובינשטיין, סיעת ש"ס בראשות אליהו דדון וסיעת בני תורה (עץ) בראשות אברהם קאהן, שלוש המפלגות שיוצגו במועצה היוצאת. בנוסף, התמודדו רשימת הליכוד בראשות יעקב וידר יו"ר הליכוד בבני ברק שמשמש גם כראש המטה החרדי בליכוד ורשימת הבית היהודי בראשות שלמה גורי. שתי הרשימות התמודדו ללא הצלחה ב-2013, ונעשו מגעים להתמודדות משותפת אך בסופו של דבר הרשימות התמודדו בנפרד. בנוסף, התמודדה רשימה מטעם מפלגת יחד בראשות אריאל ניר שמנהיגה הרוחני הרב מאיר מאזוז מתגורר בעיר. הרשימה התמודדה בשם "יחד שבטי ישראל" והאותיות "הן", זכר למפלגת הן ההיסטורית שהתמודדה בעבר בעיר תחת הנהגת הרב מאזוז.
בבחירות עצמן זכתה "הרשימה התורתית המרכזית" ב-16 מנדטים לעומת 18 בבחירות 2013, ש"ס עלו מ-5 ל-6 מנדטים, בני תורה עלו מ-2 מנדטים ל-3, רשימות יחד והליכוד זכו במנדט אחד כל אחת, ורשימת הבית היהודי לא עברה את אחוז החסימה.
עיריות ומועצות מקומיות > בני עי"ש

ראש מועצת בני עי"ש המכהן, אריה גרלה, מהליכוד התמודד על כהונה שנייה בתפקיד וניצח ברוב של 80.10% (3,144 קולות) את ברוך אברהם ראש רשימת "בני עי"ש ביתנו"(4).
למועצת היישוב בלבד התמודדו הרב חיים טיראן זנדני בראש רשימת הצב"י ורשימת כולנו למען בני עיי"ש בראשות עזרי אשר.
עיריות ומועצות מקומיות > בנימינה-גבעת עדה

| הבחירות לראשות מועצת בנימינה-גבעת עדה(2) |
| --- | --- | --- |
| ברוך אורן | איתי ויסברג | מוטי קירמאיר |
| 10.54% | 48.41% | 41.05% |
| 714 קולות | 3,278 קולות | 2,780 קולות |
ראש מועצה מקומית בנימינה-גבעת עדה איתי ויסברג, שנבחר לתפקיד ב-2017 בבחירות מיוחדות בעקבות פטירת ראש המועצה הקודם פנחס זוארץ, התמודד על כהונה נוספת בראש רשימת "פז" וניצח כשגרף 48.41% מקולות הבוחרים (3,278 קולות)(2). מולו התמודד מוטי קירמאיר בראש רשימת "צביון כפרי", שהיה ראש המועצה במשך 17 שנים (1981–1998) שתמך בניתוק הקשר בין בנימינה לגבעת עדה. מועמד נוסף היה ברוך אורן שעמד בראש רשימת "ירוק לכולנו".
על 13 המושבים במועצה (עלייה מ-11 מושבים בבחירות הקודמות), התמודדו הרשימות של המועמדים לראשות, ובנוסף, רשימת תלם – תושבים למען המושבות, רשימת הבית היהודי בראשות אהרון שיאחי, "כל המושבות" ורשימת "גבעת עדה אחת" המורכבת מתושבי גבעת עדה. בבחירות עצמן זכתה רשימת פז של ראש המועצה ב-4 מנדטים, רשימות "גבעת עדה אחת" (א) ו"צביון כפרי" (זך) זכו בשלושה מנדטים כל אחת, תלם (תל) זכתה בשני מנדטים, הבית היהודי (טב) במנדט בודד ורשימות "ירוק לכולנו" ו"כל המושבות" לא זכו במנדטים.(2)
עיריות ומועצות מקומיות > בסמ"ה

| הבחירות לראשות מועצת בסמ"ה(1) 30 באוקטובר 2018 |
| --- | --- | --- | --- | --- |
| ג'מאל אגבאריה | לאית כבהה | מוחמד כבהא | מוסטפא בדראן | ראיד כבהא |
| 22.25% | 4.44% | 11.82% | 14.66% | 46.82% |
| 1,278 קולות | 255 קולות | 679 קולות | 842 קולות | 2,689 קולות |
ראש המועצה המקומית המכהן של בסמ"ה, ראיד כבהא, התמודד על כהונה נוספת מול ארבעה מתמודדים נוספים וניצח כשגרף 46.83% מקולות המצביעים.
על 11 המושבים במליאת המועצה התמודדו 8 רשימות. רשימת "אלסלאם" (הן) בראשות עומיר כבהא נבחרה לסיעה הגולה במועצה עם 3 מנדטים לעומת רשימת "אלתגיר פיצול מסיעת אלסלאם" (זך) שזכתה ב-13 קולות בלבד. שתי רשימות זכו בשני מנדטים: "אלבדיל" (יד) בראשות המועמד לראשות המועצה ג'מאל אגבאריה ו"וחדת בסמה" (קף) בראשות אחמד אגבאריה. 4 רשימות זכו במנדט אחד כל אחת: "אלחיאת" (י) בראשות המועמד לראשות המועצה מוחמד כבהא, "אלמוסתקלה" (נ) בראשות סמיר מחאמיד, "אלנהדה ללתגיר" (ץ) בראשות המועמד לראשות המועצה לאית כבהה "ק אח'אא" (ק) בראשות המועמד לראשות המועצה מוסטפא בדראן.
עיריות ומועצות מקומיות > בסמת טבעון

| הבחירות לראשות מועצת בסמת טבעון(10) (סיבוב שני) |
| --- | --- |
ראיד זובידאת: מוניר זבידאת
54.29%: 45.71%
2,323 קולות: 1,956 קולות
על ראשות מועצה מקומית בסמת טבעון התמודדו חמישה מועמדים – ראש המועצה המכהן, מוניר זבידאת, ראש המועצה הקודם, מוחמד זובידאת, ראיד זובידאת, סאמר זובידאת ועלי סעדי. בסיבוב הראשון אף מועמד לא חצה את רף ה-40% ולכן מוניר זובידאת (33.04% מהקולות) וראיד זובידאת (32.83%) התמודדו בסיבוב השני.
מספר החברים במועצה בבחירות אלו היה 9. רשימות "אלזדהאר" (ם) בראשות מוניר זבידאת ו"אלעאדה" (נ) בראשות ראיד זובידאת זכו בשני מנדטים כל אחת. רשימות אחווה (א), אלנהאדה (י), לאתחאד (ע), אלחיוף (ף) ואלמוסתקבל (ק) זכו במנדט טחד כל אחת, בעוד רשימת אלביאן (ץ) לא עברה את אחוז החסימה.
עיריות ומועצות מקומיות > בענה

| הבחירות לראשות מועצת בענה(8) |
| --- | --- | --- | --- | --- | --- |
| אבראהים תיתי | אחמד בדראן | מוסטפא חסארמה | סאלח עלי | עבאס תיתי | עלי ח'ליל |
| 1.68% | 0.22% | 25.80% | 2.39% | 26.98% | 42.92% |
| 83 קולות | 11 קולות | 1,272 קולות | 118 קולות | 1,330 קולות | 2,116 קולות |
ראש מועצת בענה עבאס תיתי התמודד לתקופת כהונה נוספת, אך הפסיד בסיבוב הראשון כשמולו התמודדו חמישה, בהם המנצח עלי ח'ליל שגרף 42.92% מקולות הבוחרים.
עיריות ומועצות מקומיות > בת ים

| הבחירות לראשות עיריית בת ים (סיבוב שני) |
| --- | --- |
צביקה ברוט: יוסי בכר
63.22%: 36.78%
24,511 קולות: 14,259 קולות
יוסי בכר הוא ראש עיריית בת ים מאז 2014, אז מונה כמחליפו של שלמה לחיאני בעקבות הגשת כתב אישום כנגדו. בכר התמודד לקדנציה נוספת. בנוסף אליו הודיעו 6 נוספים כי יתמודדו לראשות העיר: ירון לוי מיש עתיד, אורי בוסקילה מהבית היהודי, צביקה ברוט נציג הליכוד, צביקה רובין, קטי פיאסצקי ממרצ ואלי יריב.
בסיבוב הראשון קיבל יוסי בכר 17,227 קולות (35.43% מהקולות), צביקה ברוט קיבל 14,809 קולות (30.39%), אלי יריב קיבל 9,566 קולות (19.63%), ירון לוי קיבל 3,253 קולות (6.67%), אורי בוסקילה קיבל 1,554 (3.19%), קטי פיאסצקי קיבלה 1,376 קולות (2.82%) וצבי רובין קיבל 902 קולות (1.85%). כיוון שאף מתמודד לא עבר את רף ה-40% התמודדו בכר וברוט התמודדו בסיבוב השני.
על 25 המושבים במועצת העיר התמודדו 11 רשימות. רשימת "הליכוד בראשות צביקה ברוט" (מחל) קיבלה 5 מנדטים. סיעות "בת-ים אחת בראשות אלי יריב" (א) ו"בת ים בראש מורם בראשות יוסף בכר" (ים) קיבלו 4 מנדטים כל אחת, רשימות "שס בראשות רפאל ברנז" (שס) וישראל ביתנו (ל) קיבלו 3 מנדטים כל אחת, רשימת "טל לבת-ים בראשות ויקטור טל" (כן) ורשימת "בת ימים פלוס צעירים בראשות ירון לוי" (פה) קיבלה 2 מנדטים, רשימות "הבית היהודי בראשות אורי בוסקילה" (טב) ו"מרצ בראשות קטי פיאסצקי" קיבלו מנדט אחד כל אחת ורשימות "פורום תושבי בת ים בראשות צבי רובין" (נץ) ו"הרשימה הדתית המאוחדת" (זך) לא עברו את אחוז החסימה.
עיריות ומועצות מקומיות > גבעת זאב

| הבחירות לראשות מועצת גבעת זאב 30 באוקטובר 2018 |
| --- | --- | --- |
| יוסי אברהמי | נחשון זאדא | ענבל כרמלי |
| 57.78% | 5.07% | 37.15% |
| 4,841 קולות | 425 קולות | 3,113 קולות |
ראש מועצת גבעת זאב יוסי אברהמי, המכהן בתפקיד מ-2008, התמודד על כהונה שלישית בתפקיד. מולו התמודדו ענבל כרמלי מרשימת "תושבים מובילים אחר"ת" וחבר המועצה נחשון זדה.
מספר המושבים במועצת העיר גדל מ-11 ל-13. בראש רשימת דגל התורה למועצה הועמד איציק ברנר, מנהל דגל התורה בירושלים שעבר לגבעת זאב. בעקבות המינוי פרשה קבוצה מדגל התורה בראשות קיווי ויין והקימה רשימה נפרדת בשם "תכל'ס" שהתמודדה בשיתוף פעולה עם מפלגת יחד בראשות אוריאל רבני, שלא עברה את אחוז החסימה. רשימת הבית היהודי בראשות אילנה דרור, ורשימת ש"ס בראשות יוסי מועלם.
עיריות ומועצות מקומיות > גבעת שמואל

| הבחירות לראשות עיריית גבעת שמואל(1) |
| --- | --- | --- | --- |
| גל לנצנר | יוסי ברודני | נעמי עיני-פלדמן | רונית לב |
| 9.28% | 60.04% | 2.40% | 28.28% |
| 1,075 קולות | 6,695 קולות | 278 קולות | 3,277 קולות |
ראש עיריית גבעת שמואל, יוסי ברודני (סיעת "גבעת שמואל אחת"), שנבחר לראשותה ב-2008, ובשנית כמועמד יחיד ב-2013, נבחר בשלישית לתפקיד, שהוא מתמודד הפעם מול רו"ח גל לנצ’נר ראש רשימת "גבעת שמואל מתחדשת", אל"ם במיל' רונית לב, עוזרת שר הביטחון לשעבר (רשימת "גבעת שמואל שלנו") ונעמי עיני-פלדמן (רשימת "ביחד"), מי שכיהנה כחברת המועצה היחידה באופוזיציה בחמש השנים האחרונות.
מספר חברי המועצה הנבחרים עלה בבחירות אלו מ-13 ל-15. רשימת "גבעת שמואל אחת" (הן) בראשות ברודני זכתה ב-4 מנדטים, רשימות "הבית היהודי" (טב) בראשות יעקב ויליאן ו"חופש לעתיד הרשימה החילונית" (פה) בראשות משה מרר אשר שמה דגש על זכויות החילונים בעיר ונתמכת על ידי יש עתיד זכו ב-3 מנדטים כל אחת, רשימת "גבעת שמואל שלנו" (רל) בראשות רונית לב זכתה בשני מנדטים ורשימות ש"ס בראשות משה קיקוב המתמודדת לראשונה בעיר, "גבעת
שמואל מתחדשת" (רק) בראשות גל לנצנר ו"גש מחוברים למען גבעת שמואל" (גנ) זכו במנדט אחד כל אחת. רשימת ביחד בראשות נעמי עיני פלדמן (כח) לא נבחרה למועצה.(1)
עיריות ומועצות מקומיות > גבעתיים

ראש עיריית גבעתיים רן קוניק, אשר נבחר בבחירות הקודמות ב-2013, התמודד כמועמד יחיד על תקופת כהונה נוספת בראש רשימת "גבעתיים שלנו" וזכה לתמיכת מפלגת העבודה, קיבל את אמונם של 85.74% מהמצביעים (19,380 קולות)(1). אלי סמוכה שקל להתמודד מולו, אך לא השיג מספיק חתימות. גם הזמר משה דץ שקל להתמודד אך בהמשך הודיע שלא יתמודד על התפקיד.
למועצת העיר רצו 9 רשימות. רשימתו של קוניק "רק גבעתיים שלנו בראשות רן קוניק ובתמיכת מפלגת העבודה והעל מפלגתיים" (רק) זכתה ב-6 מנדטים, מפלגת מרצ בראשות ויוי וולפסון שהתאחדה עם "גבעתיים חופשית", התארגנות תושבים המקדמת חופש דת לצד חופש מדת זכתה ב-4 מנדטים, "רשימת הצעירים גבעתיים מתחדשת" (צ) בראשות סיון גולדברג זכתה בשני מנדטים ורשימת "הבית שלנו בגבעתיים" (טב) בראשות מושיק גולדשטיין המייצגת את מפלגת הבית היהודי זכתה אף היא בשני מנדטים. רשימת הבת של מפלגת "יש עתיד "יש עתיד בגבעתיים" (פה), הליכוד (מחל) בראשות חברת המועצה טלי ארגמן, ורשימת הגמלאים (זך) בראשות בני רייך זכו במנדט אחד כל אחת. רשימות "לב-לאחדות גבעתיים" (לב) ו"גבעתיים במרכז בראשות אלי סמוכה" (ע) לא זכו במנדטים במועצה. (1)
עיריות ומועצות מקומיות > ג'דיידה-מכר

| הבחירות לראשות עיריית ג'דיידה-מכר (סיבוב ראשון)(10) 30 באוקטובר 2018 |
| --- | --- | --- | --- |
| ויסאם עריד | סוהיל מלחם | עאדל כיאל | עומר כיאל |
| 33.32% | 31.43% | 6.92% | 28.32% |
| 3,841 קולות | 3,623 קולות | 798 קולות | 3,265 קולות |
ראש מועצת ג'דיידה-מכר מוחמד שאמי לא התמודד לתקופת כהונה נוספת. לאחר שאף מתמודד לא חצה את הרף של 40%, נערך סיבוב שני בו סוהיל מלחם השיג רוב של 52.46% (5,779 לעומת 5,256 קולות) מול ויסאם עריד(10).
בבחירות למועצה התמודדו 14 רשימות על 13 מושבים. רשימת "אלהדף" (פ) זכתה ב-3 מושבים. רשימות אלתגמוע אלוטני אלדמוקרטי (ד), אלאהליה (ה) וחד"ש (ו) זכו בשני מנדטים כל אחת. "החזית המתקדמת – ג'דיידה מכר" (ג), בלדנא (םד), "אלפגר אלגדיד" (ס) ו"הברית הדמוקרטית הלאומית" (קמ) זכו במנדט אחד כל אחת. הרשימות "עמל בלא קלל" (ע), אלג'ד (ץ), אלאסלאח (ק), אלרואיה (קי) ו"אלתקאפה ואלריאדה" (תר) לא עברו את אחוז החסימה.
עיריות ומועצות מקומיות > גדרה

| הבחירות לראשות מועצת גדרה(4) 30 באוקטובר 2018 |
| --- | --- | --- |
| יואל גמליאל | סהר פינטו | סהר רווח |
| 49.58% | 38.82% | 11.60% |
| 6,563 קולות | 5,139 קולות | 1,535 קולות |
ראש מועצת גדרה מאז 2008, יואל גמליאל, התמודד בפעם השלישית לראשות המועצה וניצח את ראש סיעת "גדרתים" סהר פינטו שלימים יהיה ראש מועצת גדרה ה-9 ואת ראש סיעת "גדרה מחדשת" סהר רווח שלימים יחבור לגמליאל וישמש כסגן ראש המועצה תחתיו.
בין הרשימות שהתמודדו למועצה הבית היהודי בראשות יקותיאל תנעמי וסיעת "גשר" בראשות שלום אזרד.
עיריות ומועצות מקומיות > ג'וליס

ראש מועצת ג'וליס המכהן סלמאן עאמר נעצר ב-2016 בחשד לרצח של הקבלן מוניר נבואני ונכון ליולי 2018 הוא היה מצוי במעצר עד תום ההליכים, הליכים שהסתיימו בסופו של דבר בהרשעה בהריגה ושליחה ל-14 שנות מאסר.שבעת המועמדים שהתמודדו בסיבוב הראשון על ראשות המועצה היו סאמר הנו, אמיר אבו חלא, וסאם נבואני, סלים טריף, עאדל עאמר, פהים הנו וקאסם הנו. אף מתמודד לא חצה את רף ה-40%, ולכן וסאם נבואני (24.97% מקולות הבוחרים) וקאסם הנו (15.80%) התמודדו בסיבוב השני, בו ניצח וסאם נבואני ברוב של 58.57% (2,432 לעומת 1,720 קולות)(10).
במליאת המועצה התמודדו 15 רשימות על 9 מושבים העומדים לבחירה. רשימות "ניצחון" (ים) בראשות היתם גבישי זכתה בשני מנדטים ועוד 7 רשימות זכו במנדט אחד כל אחת – "הרפורמה" (אץ), "צדק ושקיפות" (נף), "סולידריות" (נש), "הנו" (קי), "אלופאק" (קנ), "וחדתג'וליס" (קף) ו"ג'ולס מווחדה" (קף). בנוסף התמודדו 7 רשימות קש שזכו ב-2 עד 20 קולות כל אחת ששימשו את 7 המועמדים לראשות המועצה, שאף אחד מהם לא נבחר ישירות למועצה והמועמד שנבחר משמש חבר מועצה נוסף, ה-10 במספר, בהתאם לחוק.
עיריות ומועצות מקומיות > ג'לג'וליה

| הבחירות לראשות מועצת ג'לג'וליה(3) 30 באוקטובר 2018 |
| --- | --- | --- |
| דרוויש ראבי | עבדול האדי ח'רוב | פאיק עודה |
| 51.29% | 6.89% | 41.82% |
| 2,942 קולות | 395 קולות | 2,399 קולות |
ראש מועצת ג'לג'וליה פאיק עודה לא ימשיך לכהונה נוספת, לאחר שהפסיד מול דרוויש ראבי.
עיריות ומועצות מקומיות > גן יבנה

| הבחירות לראשות מועצת גן יבנה(7) 30 באוקטובר 2018 |
| --- | --- | --- |
| דרור אהרון | חיים שוחמי | מוטי יוסף |
| 55.68% | 15.24% | 29.07% |
| 6,200 קולות | 1,697 קולות | 3,238 קולות |
ראש מועצה מקומית גן יבנה דרור אהרון מסיעת דרור לגן יבנה, המכהן ברציפות מאז 2003, התמודד על כהונה רביעית בראש סיעתו. מולו התמודדו עורך הדין מוטי יוסף וחיים שוחמי. לחברות במועצה התמודדה רשימת "עוצמה למועצה" בראשות הרב אלירם שרביט ורשימת הליכוד שבראשה ירון נסים.
עיריות ומועצות מקומיות > גני תקווה

| הבחירות לראשות מועצה מקומית גני תקווה 30 באוקטובר 2018 |
| --- | --- |
יניב שחר: ליזי דלריצ'ה
35.91%: 64.09%
3,220 קולות: 5,746 קולות
ראש מועצה מקומית גני תקווה מאז 2013 ליזי דלריצ'ה התמודדה על כהונה שנייה, ונתמכת על ידי מפלגת יש עתיד. מולה התמודד יניב שחר.
על 13 המושבים במועצה התמודדו הרשימות הבאות:
רשימת "את" בראשות ליזי דלהריצ'יה
יש תקווה
כח לשנות בראשות יניב שחר
מאמינים באחדות
רשימת מי בראשות מיכאל לין.
עיריות ומועצות מקומיות > ג'סר א-זרקא

| הבחירות לראשות מועצת ג'סר א-זרקא(3) 30 באוקטובר 2018 |
| --- | --- | --- |
| מוראד עמאש | עז-אלדין עמאש | סאמי גרבאן |
| 59.73% | 36.15% | 4.12% |
| 4,448 קולות | 2,692 קולות | 307 קולות |
ראש מועצת ג'סר א-זרקא מוראד עמאש המכהן מאז 2013 התמודד לכהונה נוספת, מולו התמודדו ראש המועצה לשעבר ד"ר עז-אלדין עמאש וסאמי גרבאן.
עיריות ומועצות מקומיות > ג'ש (גוש חלב)

| הבחירות לראשות מועצת ג'ש (גוש חלב)(10) |
| --- | --- | --- |
| אליאס אליאס | חנא אליאס | עלם עלם |
| 39.68% | 20.48% | 39.83% |
| 765 קולות | 395 קולות | 768 קולות |
| סיבוב שני |
| --- | --- |
אליאס אליאס: עלם עלם
51.62%: 48.38%
1,033 קולות: 968 קולות
ראש מועצת ג'ש (גוש חלב) אליאס אליאס המכהן 20 שנה בתפקיד התמודד לכהונה נוספת. מולו התמודדו חנא אליאס, רכז ההסתדרות בצפת, ועלם עלם. בסיבו הראשון קיבלו אליאס אליאס ועלם עלס יותר מ-39% כל אחד (לעלם היה יתרון של 3 קולות) והשניים התמודדו כעבור שבועיים בסיבוב שני לראשות המועצה. בסיבוב השני נבחר אליאס לאחר שזכה לרוב של 51.62% (1,033 קולות) מול עלם (48.38%, 968 קולות)(10).
בבחירות למועצה התמודדו 10 רשימות על 9 המקומות במועצה. 3 רשימות קיבלו 2 מנדטים כל אחת – ג'ש אלמוסתקבל (גמ) בראשות שאדי מנסור, חרקה (וד) בראשות שריף ניג'ם ואלמואחדה (ק) בראשות מוחמד חליחל. 3 רשימות קיבלו מנדט אחד – אחדות ברעם-גוש חלב (את) בראשות שאדי חלול יו"ר העמותה הארמית-נוצרית, אלחל (נ) והברית (פז). 4 רשימות לא נכנסו – "שחר חדש" (רם) עם 130 קולות ו"אלמרכז" (י), כולנו (כ) ואלאמל (ץ) עם 1–4 קולות כל אחת(10).
עיריות ומועצות מקומיות > דבורייה

| הבחירות לראשות מועצת דבורייה(3) 30 באוקטובר 2018 |
| --- | --- | --- | --- |
| ג'אודת מסאלחה | זוהיר יוספיה | מאג'ד מסאלחה | ריפעת עזאיזה |
| 14.22% | 43.56% | 3.89% | 38.33% |
| 898 קולות | 2,752 קולות | 246 קולות | 2,421 קולות |
ראש מועצת דבורייה זוהיר יוספיה ימשיך בכהונה נוספת.
עיריות ומועצות מקומיות > דייר אל-אסד

אחמד דבאח, המכהן כראש מועצת דיר אל-אסד, התמודד לתקופת כהונה שנייה. בסיבוב הראשון השיג 2,258 קולות (30.48%) והתמודד בסיבוב השני מול חוסין ח'טיב שהשיג 1,671 קולות (22.55%) היות שאף מועמד אחר לא השיג לפחות 40% מהקולות. מועמדים נוספים בסיבוב הראשון היו מוחמד מוסא, נימר חוסין וקאסם אסדי.
בסיבוב השני ניצח אחמד דבאח את חוסין ח'טיב ברוב של 57.90% (4,093 מול 2,976 קולות)(10).
עיריות ומועצות מקומיות > דייר חנא

קאסם סאלם יכהן כראש מועצת דיר חנא לאחר שזכה ב-3,474 קולות (50.58%) מול סעיד חוסיין (3,395 קולות, 49.42%)(2).
עיריות ומועצות מקומיות > דימונה

| הבחירות לראשות עיריית דימונה(3) 30 באוקטובר 2018 |
| --- | --- | --- |
| בני ביטון | יצחק ג'קי אדרי | נסים פרץ |
| 51.60% | 1.83% | 46.57% |
| 9,216 קולות | 327 קולות | 8,319 קולות |
באפריל 2018 נחקר ראש עיריית דימונה בני ביטון ביחידת להב 433 בחשד להטרדה מינית נגד ממלאת מקומו לשעבר אילנה אזולאי. באוגוסט 2018 המשטרה סגרה את התיק מחוסר אשמה. ביטון התמודד על תקופת כהונה שנייה וגם אזולאי הודיעה כי תתמודד, אך בסופו של דבר לא התמודדה. מועמדים נוספים לראשות העירייה היו: נסים פרץ (שנתמך על ידי העבודה) ויצחק ג'קי אדרי. במועצת העירייה חברים 15 נציגים (ביניהם עודד הרוש).
עיריות ומועצות מקומיות > דלית אל-כרמל

| הבחירות לראשות מועצת דלית אל-כרמל(2) 30 באוקטובר 2018 |
| --- | --- | --- |
| מרזוק קדור | פרח חלבי | רפיק חלבי |
| 3.10% | 39.83% | 57.07% |
| 336 קולות | 4,323 קולות | 6,194 קולות |
ראש מועצת דלית אל-כרמל המכהן רפיק חלבי התמודד על כהונה שנייה מול פרח חלבי שנתמך על ידי תנועת סווא המקומית ומול מרזוק קדור.
במועצה יש 13 מושבים לחברי המועצה.
על 13 המקומות במועצה התמודדו רשימת "בוקרא" (אמת) שזכתה לתמיכת מפלגת העבודה, אלופאא, רשימת התקווה (טב) בתמיכת מפלגת הבית היהודי, הליכוד, אלבלד אגלא ועוד.
עיריות ומועצות מקומיות > הוד השרון

| הבחירות לראשות עיריית הוד השרון (סיבוב שני) |
| --- | --- |
יפעת קריב: אמיר כוכבי
30.58%: 69.42%
6,949 קולות: 15,776 קולות
ראש העירייה המכהן, חי אדיב, הודיע כי אין בכוונתו להתמודד על קדנציה רביעית. על התפקיד התמודדו 8 מועמדים: משה חנוכה (שעמד במרכזה של הסדרה הדוקומנטרית "המתמודים" של ענת גורן), נוה גור ("דרך העיר"), נדב דואני (ליכוד), חברת הכנסת לשעבר יפעת קריב, יואב רוזן, יגאל הררי, כנרת כהן ואמיר כוכבי ראש סיעת קצב. אביבה גוטרמן שהודיעה על התמודדותה פרשה מהמירוץ וחברה לקריב.
אף לא אחד מבין שמונת המתמודדים על ראשות העירייה חצה את רף ה-40%, אי לכך התקיים סיבוב שני בין אמיר כוכבי (8344 קולות, 29.29%) לבין יפעת קריב (5452 קולות, 19.14%). לקראת הסיבוב בשני הודיעה בצעד חריג מפלגת העבודה, שתמכה בקריב בסיבוב הראשון, על הסרת תמיכת המפלגה ממנה עקב קמפיין שלילי של קריב נגד כוכבי שהואשם בהיותו איש שמאל.
בנוסף, התמודדו למועצה רשימה בראשות חיים שאבי ויגאל שמעון ורשימת הליכוד בראשות ארנון אברמוב. מרצ ויש עתיד (שרצו בבחירות הקודמות עם "דרך העיר") התמודדו תחת רשימה משותפת בראשות אמיר כוכבי.
עיריות ומועצות מקומיות > הר אדר

| הבחירות לראשות מועצה מקומית הר אדר 30 באוקטובר 2018 |
| --- | --- |
חן פיליפוביץ: חיים מנדל שקד
45.59%: 54.41%
997 קולות: 1,190 קולות
ראש מועצת הר אדר המכהן, חן פיליפוביץ, הפסיד לחיים מנדל שקד, שבקדנציה הקודמת כיהן כיו"ר האופוזיציה. ב-5 ביוני נעצר פיליפוביץ' בחשד להטרדה מינית של עובדת ושוחרר למעצר בית של שבוע, כשהוא טוען שמדובר בטענה שקרית שהופרכה והוגשה על מנת לפגוע בו בבחירות.
במועצה 9 מושבים.
עיריות ומועצות מקומיות > זכרון יעקב

| הבחירות לראשות מועצת זכרון יעקב(7) 30 באוקטובר 2018 |
| --- | --- | --- |
| אלי אבוטבול | זיו דשא | צחי ברוך |
| 43.30% | 50.01% | 6.69% |
| 5,154 קולות | 5,952 קולות | 796 קולות |
זיו דשא, ראש המועצה המקומית המכהן של זכרון יעקב, התמודד לקדנציה נוספת. ראש המועצה הקודם, אלי אבוטבול, שהתפטר מתפקידו במהלך הקדנציה בשל העמדתו לדין הודיע על התמודדותו לתפקיד. מתמודד נוסף היה חבר המועצה צחי ברוך בראשות רשימת "אנו זכרונים".
הרשימות שהתמודדו למועצה הן: "אנו זכרונים (צחי ברוך)", "הרשימה המאוחדת נאמני תורה למען זכרון יעקב", הבית היהודי, תנועת אור, סיעת זיכרון שבלב (אלי אבוטבול), "התנועה למען זיכרון נקייה", "דרך חדשה", "למען המושבה" (זיו דשא) ו"לשם שינוי".
עיריות ומועצות מקומיות > זמר

ראש מועצת זמר גאנם דיאב התמודד על כהונה נוספת, אך לא ימשיך בתפקידו מאחר שלא השיג את מספר הקולות הנדרש על מנת לעבור לסיבוב השני, בו התמודדו רמי זידאן (1,135 קולות, 28.40%) ותמים חרזאללה (1,081 קולות, 27.05%). בנוסף התמודדו בסיבוב הראשון בלאל דקה וגאנם נאיף.
בסיבוב השני השיג תמים חרזאללה רוב של 52.60% (2,112 מול 1,903 קולות)(10).
עיריות ומועצות מקומיות > זרזיר

| הבחירות לראשות מועצת זרזיר (סיבוב שני) |
| --- | --- |
חסן הייב: אמיר מזאריב
44.47%: 55.53%
1,966 קולות: 2,455 קולות
ראש מועצת זרזיר עאטף גריפאת התמודד על כהונה נוספת, אך לא המשיך בתפקידו מאחר שלא השיג את מספר הקולות הנדרש על מנת לעבור לסיבוב השני, בו התמודדו אמיר מזאריב (1,546 קולות, 33.67%) וחסן הייב (1,402 קולות, 30.54%). בנוסף התמודדו בסיבוב הראשון סאלח גריפאת, עאדל גריפאת ועבד מזאריב.
עיריות ומועצות מקומיות > חדרה

| הבחירות לראשות עיריית חדרה(3) 30 באוקטובר 2018 |
| --- | --- | --- | --- | --- | --- |
| אוהד מרחב | גדי אריאלי | יניב דרי | יצחק צור | צביקה גנדלמן | שירלי עודד-דורן |
| 13.43% | 21.49% | 18.41% | 2.32% | 41.38% | 2.99% |
| 5,514 קולות | 8,823 קולות | 7,559 קולות | 951 קולות | 16,992 קולות | 1,226 קולות |
בחדרה התמודד ראש העירייה המכהן, צביקה גנדלמן, על רקע חקירה פלילית המתנהלת נגדו שהחלה בחודש יוני 2018. לאחר שהודח על ידי מפלגת יש עתיד מחברות בה, התמודד גנדלמן בראש סיעת "חדרה בתנופה". בנוסף, התמודדה שירלי עודד-דורן בראש רשימת ("שקיפות"), חברי המועצה יניב דרי, יו"ר האופוזיציה אוהד מרחב (רשימת "רוב העיר") וכן איקי צור, בעבר מנכ"ל העירייה ("לטובת חדרה"), הודיעו כי יתמודדו על תפקיד ראשות העירייה. בנוסף, מפלגת הליכוד הודיעה כי מי שיהיה מועמדה לראשות העירייה הוא גדי אריאלי, אשר היה בעבר מנכ"ל הליכוד וכיום מכהן כמנכ"ל משרד החדשנות, המדע והטכנולוגיה.
למועצת העיר התמודדו: רשימת "שקיפות" בראשות שירלי עודד-דורן, סיעת הליכוד, סיעת "הצעירים" בראשות אמיר ימין, הבית היהודי בראשות אלי בוסקילה, התנועה החברתית הירוקה בראשות חדווה יחזקאלי אליה חבר סדי בן דוד שהקים תחילה רשימת גמלאים, רשימת זהות יהודית, שס בראשות בועז ביטון, רשימת "חדרה ביתנו" בראשות רומן גישר, רשימת "העיר של כולנו" בראשות ניר בן חיים שתזכה לתמיכת מפלגת כולנו, רשימת "מחוברים" בראשות יניב דרי, רשימת "יחד למען חדרה" בראשות טל אליהו, רשימת "יחד למען אולגה" בראשות צ'יקו וקנין ורשימת "חדרתיים" בראשות עוגן יוחננוב. בנוסף, התמודדה רשימת "עידן חדש" המורכבת מישראלים יוצאי אתיופיה
בבחירות שנערכו ב-30 באוקטובר 2018 זכה צביקה גנדלמן בראשות העירייה עם מעל 40% הצבעה, בבחירות למועצת העיר שנערכו, סיעת 'מחוברים' בראשות יניב דרי זכתה בשלושה מנדטים, סיעת כולנו בראשות ניר בן חיים זכתה גם כן בשלושה מנדטים, מפלגתו של ראש העיר, צביקה גנדלמן, 'חדרה בתנופה', זכתה בשני מנדטים בלבד, סיעת הליכוד בראשות גדי אריאלי זכתה בשני מנדטים, מפלגת ישראל בתינו בראשות רומן גישר גם זכתה בשני מנדטים, מפלגת זהות יהודית בראשות מלכיאל אלבז זכתה בשני מנדטים, מפלגת ש"ס בראשות בועז ביטון זכתה בשני מנדטים, מפלגת 'יחד למען חדרה' בראשות טל אליהו זכתה בשני מנדטים, מפלגת הירוקים בראשות חדווה יחזקאלי זכתה במושב אחד וכן גם מפלגת עידן חדש לישראלים יוצאי אתיופיה שזכתה במושב אחד, מפלגתו של צ'יקו ועקנין זכתה במושב אחד.
בשל חציית כמות האוכלוסייה את קו המאה אלף, גדל בשניים מספר חברי מועצת העיר ל-21.
עיריות ומועצות מקומיות > חולון

| הבחירות לראשות עיריית חולון(1) 30 באוקטובר 2018 |
| --- | --- | --- | --- | --- | --- |
| אילן גזית | מוטי ששון | מורן ישראל | מיקאל בוזגלו | קרן גונן | שי קינן |
| 2.49% | 41.28% | 13.26% | 9.60% | 3.99% | 29.38% |
| 1,816 קולות | 30,104 קולות | 9,666 קולות | 6,999 קולות | 2,911 קולות | 21,423 קולות |
ראש עיריית חולון מוטי ששון, המכהן מאז 1993, הודיע על התמודדות נוספת מטעם מפלגת העבודה. בנוסף אליו הכריזו כי יתמודדו ד"ר קרן גונן, מורן ישראל ראש סיעת הצעירים ומייסד מפלגת "זה מקומי", חבר המועצה שי קינן מהליכוד שהתמודד ברשימה עצמאית וזכה בתמיכת הליכוד במרוץ לראשות העיר, מיקאל בוזגלו, ומתעמל העבר אילן גזית, נציג יש עתיד.
מספר המושבים שעמדו לבחירה במועצת העיר הוא 27. רשימת "אמת בראשות מוטי ששון" (אמת) זכתה ב-6 מנדטים והייתה הרשימה הגדולה במועצה. 3 רשימות זכו ב-4 מנדטים כל אחת: "חולון מתחדשת בראשות שי קינן" (כן), "התאחדות הספרדים העולמית שומרי תורה חולון" (שס) ו"צעירים בראשות מורן ישראל למען חינוך, דיור ותעסוקה" (צ). "סיעת הליכוד בכנסת מחל הליכוד ברשות מאיר חלבי" (מחל), "עמוס ירושלמי – עידן חדש בחולון" (ע) ו"בחנ בראשות עזרא סיטון מצטיינים בחינוך והבית היהודי" (בחנ) זכו בשני מנדטים כל אחת. חולון ביתנו (ל) בראשות מיכאל סוטובסקי, "יש עתיד בחולון בראשות אילן גזית" (פה) ו"חולון בראש בראשות קרן גונן" (ק) זכו במנדט אחד כל אחת ורשימת "חולון הירוקה" (רק) לא זכתה אפילו בקול אחד בקלפי.(1)
עיריות ומועצות מקומיות > חורה

ד"ר מוחמד אלנבארי, המכהן כראש מועצת חורה מאז 2005, לא התמודד לכהונה נוספת. חאבס אלעטאונה נבחר לראשות המועצה לאחר שגבר ברוב של 55.73% על עלי אבו אל קיעאן (3,551 מול 2,821 קולות)(7).